Dakar helyett Új-Zéland
A gyõri Varga Ákos gõzerõvel készül a hatnapos dakar világbajnokságra, melyet Új-Zélandon rendeznek.
Miközben a gyõri Varga Ákos megnyerte az ob legutóbbi futamát, a Dakart kétszer is sikerrel teljesítõ motoros gõzerõvel készül a hatnapos világbajnokságra, melyet az idén Új-Zélandon rendeznek.
A 81. Maxxis vb-t november 14. és 19. között rendezik az óceániai térségben. Az endurósok olimpiájának is nevezett viadalon a világ 20–25 országa 6 fõs nemzeti válogatottal küzd az elemekkel (esõ, sár, terep) és egymással. A magyar csapatban a gyõri Varga Ákos mellett Banga Iván, Boros Tamás, Dési János, Kátai Péter és Kovács Norbert kapott helyet.
„A fõ cél, hogy mind a hatan befejezzük a versenyt, nincs egyénieskedés, a csapat az elsõ. Ha sikerül a célt elérni, akkor a tizedik hely környékén végezhetünk. Ez azért is lenne nagy szó, mert az ellenfelek között rengeteg az igazi motoros nemzet. Csak egy jellemzõ példa: míg Franciaországban százezer endurós engedélyt adnak ki, addig nálunk jó ha háromszázat" – mondta Varga Ákos, aki hozzátette: a soros Dakar-ralin nem indul el.
„Most kizárólag erre a versenyre készülök. Ez mind szakmailag, mind anyagilag komoly kihívás. A Dakar ezúttal nem is szerepelt a terveim között" – folytatta a motoros.
A magyar bajnokság legutóbbi versenye kiváló felkészülési állomásnak bizonyult. Érdekesség, hogy a magyarországi helyszínek szûkössége miatt a horvátországi Mala Mlakában rendezték a futamokat.
Gyõrbõl az Arrabona MSE és a Pannon Enduro SE vett részt, s örömteli, hogy mindkét nap közülük került ki mind az elsõ, mind a másodosztály gyõztese.
A pálya egyébként igen változatos volt rengeteg patakátkeléssel, mocsaras, lápos területekkel, szinte õserdõszerû erdõségekkel. A magyarok mellett horvát, osztrák, szlovén és olasz versenyzõk is indultak.
A verseny abszolút magyar gyõztese mind az elsõ, mind pedig a második napon Varga Ákos (Pannon Enduro SE, KTM 540 SXS) lett. A másodosztályban is taroltak a kisalföldiek: az elsõ napon Bellovitz Balázs (Pannon Enduro SE, KTM 450 EXC Six Days) végzett az elsõ, Kovács Tamás (Pannon Enduro SE, KTM 200 EXC) pedig a harmadik helyen, vasárnap pedig fordítva.
A csapatversenyt is gyõri sikerek jellemzik: elsõ osztályban a Pannon Enduro csapata második lett, másodosztályban pedig elsõ helyen a Pannon Enduro SE, második helyen pedig az Arrabona MSE csapata végzett.
Varga Ákos a versenyrõl a következõket mondta: „Utoljára júliusban, a kassai bajnoki futamon versenyeztünk, így mindenki nagyon várta már ezt a futamot. Elõzetesen féltem, hogy az itthonihoz hasonló sík terepen nem lesz túl érdekes a verseny. Kellemesen kellett csalódnom, a rendezõk igen változatos, nehéz pályát jelöltek ki. A két mért szakasz közötti etap is annyira technikás, mocsaras terepen volt, hogy rengetegen elsüllyedtünk, elakadtunk. Szerencsére mindenki nagyon segítõkész volt, ami azért nem mindig jellemzõ.
Én egy horvát fiúnak segítettem, engem pedig a bajnokságban vezetõ, most azonban mögöttem motorozó Markó István húzott ki a sárból. Összességében nagyon tetszett a verseny, ilyen terepre máskor is nagyon szívesen megyek. Két hét múlva például újra Horvátország lesz a helyszín. Ha ott is a mostanihoz hasonló versenyt sikerül rendezniük a horvátoknak, akkor nagyon jó emlékekkel mehet pihenni a magyar mezõny. Számomra pedig kiváló felkészülést jelent az új-zélandi viadalra."